سەمسارا (فیلم)

سەمسارا بەڵگەفیلمێکی نازارەکییە کە لە ساڵی ٢٠١١ دروست کراوە و لە دەرھێنانی ڕۆن فریک و بەرھەمھێنانی مارک ماگیدسۆنە، ئەم دوو دەرھێنەرە ھەروەھا لە فیلمی باراکەدا پێکەوە کاریان کردووە.

ئەم فیلمە لە ماوەی چوار ساڵدا بە شێوەی ٧٠ ملم و لە زیاتر لە ٢٥ وڵاتدا وێنەی گیراوە و گۆڕدراوە بۆ فۆرماتێکی دیجیتاڵی. لە ساڵی ٢٠١١ لە فێستیڤاڵی نێودەوڵەتی فیلمی تۆرۆنتۆ بۆ یەکەمجار نمایشکرا و لە مانگی ئابی ٢٠١٢دا نمایشێکی سنوورداری ھەبوو. ناوەکەی لە وشەی سامسارا وەرگیراوە کە لە ئایینی ھیندۆسی و بودادا ئاماژەیە بۆ سووڕی ژیان و مردن، گواستنەوەی ڕۆح لە جەستەیەکی مردووەوە بۆ جەستەیەکی نوێ، و دووبارەبوونەوەی لەدایکبوون و مردن.

 سەرچاوەکان 

پۆل:فیلمی دۆکۆمێنتاری ئەمریکی
پۆل:فیلمە ئەمریکییەکان
پۆل:فیلمەکانی ٢٠١١
پۆل:فیلمەکان بە زمانی ئینگلیزی
پۆل:فیلمە ئەمریکییەکانی دەیەی ٢٠١٠
پۆل:فیلمە بەڵگەنامەیییە ئەمریکییەکان